เงินบาทเปิดตลาด 32.33/35
ธนาคารกรุงศรีอยุธยา รายงาน&nbsp; เงินบาทเปิดตลาดเช้านี้ที่ระดับ 32.33/35 แนวโน้มอ่อนค่าต่อเนื่องได้อีก
29 เม.ย. 2553

ธนาคารกรุงศรีอยุธยา รายงาน  เงินบาทเปิดตลาดเช้านี้ที่ระดับ 32.33/35 แนวโน้มอ่อนค่าต่อเนื่องได้อีก
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 32.33/35 บาท/ดอลลาร์ ใกล้เคียงกับช่วงปิดตลาดเย็นวานนี้ ก่อนปรับตัวอ่อนค่าลงมาอยู่นิ่งที่ระดับ 32.35/36 บาท/ดอลลาร์ แนวโน้มอ่อนค่าต่อเนื่องได้อีก ขณะที่สกุลเงินในภูมิภาคกลับไปแข็งค่าบ้างแล้ว
"เปิดตลาดไม่เปลี่ยนแปลง ค่อนข้างทรงตัวที่ 32.35/36(บาท/ดอลลาร์) ดูแล้วน่าจะไปต่อได้(อ่อนค่า) ทุกครั้งขึ้นมาอยู่แถวนี้ได้พักนึงแล้วจะลง แต่วันนี้ overnight เกิดขึ้นมาแล้วก็ยังทรงตัว อาจมีการเปลี่ยน level การขึ้น-ลง มีโอกาสอ่อนค่าได้แต่ไม่ถึง 32.50(บาท/ดอลลาร์)" นักบริหารเงิน กล่าว
ปัจจัยที่ส่งผลกระทบมีทั้งปัจจัยภายในและภายนอกประเทศ โดยปัจจัยภายในประเทศยังเป็นเรื่องของสถานการณ์ทางการเมือง ส่วนปัจจัยภายนอกประเทศยังเป็นความกังวลเกี่ยวกับภาวะเศรษฐกิจของยูโรโซน ซึ่งล่าสุดมีประกาศปรับลดความน่าเชื่อถือของเศรษฐกิจประเทศสเปน เพิ่มเติมจากประเทศกรีซและโปรตุเกส
สำหรับความเคลื่อนไหวของสกุลเงินหลักต่างประเทศช่วงเช้านี้ เงินเยนอยู่ที่ระดับ 93.87/91 เยน/ดอลลาร์ ปรับตัวอ่อนค่าเล็กน้อยจากระดับ 93.82/85 เยน/ดอลลาร์ ส่วนเงินยูโรอยู่ที่ระดับ 1.3185/87 ดอลลาร์/ยูโร ทรงตัวใกล้เคียงกับช่วงเย็นวานนี้
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบระหว่าง 32.25-32.40 บาท/ดอลลาร์